Așteptarea a luat sfârșit pentru Liverpool. "Cormoranii" au primit trofeul Premier League după 30 de ani de pauză.
Liverpool a câştigat cu 5-3 împotriva lui Chelsea în ultimul meci al sezonului pe Anfield. La finalul partidei, jucătorii lui Jurgen Klopp au primit trofeul Premier League. 30 de ani a aşteptat Liverpool pentru cel de-al 19-lea titlu de campioană din istoria clubului.
Peste 11.000 de zile au aşteptat cei de la Liverpool să câştige un nou titlu în Anglia. Iar aşteptarea a luat sfârşit miercuri seară. După victoria spectaculoasă cu 5-3 în faţa celor de la Chelsea, jucătorii lui Jurgen Klopp au primit trofeul Premier League acordat campioanei.Fanilor nu le-a fost permis să intre în arenă, însă mii de oameni s-au strâns în faţa stadionului. Asta deşi clubul le ceruse să stea acasă. Au fost artificii pe Anfield, iar jucătorii au petrecut minute bune pe teren. Alături de ei a fost şi omul din spatele acestui succes, Jurgen Klopp, cel care le-a transmis un mesaj fanilor."Cu toţii ar trebui să sărbătoriţi de acasă, beţi orice doriţi. Dar trebuie să vă pregăţi pentru o mare petrecere. Când? Nu ştiu când. După ce acest virus de rahat vă dispărea, atunci vom avea o petrecere cu toţii împreună", a spus Jurgen Klopp.